**NÁRODNÁ RADA SLOVENSKEJ REPUBLIKY**

**IV. volebné obdobie**

Číslo: 1830/2009

### 1275a

### Spoločná správa

**výborov Národnej rady Slovenskej republiky o prerokovaní návrhu poslankyne Národnej rady Slovenskej republiky Jany Vaľovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov (tlač 1275) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre sociálne veci a bývanie, ako gestorský výbor k návrhu poslankyne Národnej rady Slovenskej republiky Jany Vaľovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov (ďalej len „ gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 1719 z 27. októbra 2009 pridelila predmetný návrh zákona na prerokovanie týmto výborom Národnej rady Slovenskej republiky

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre sociálne veci a bývanie,

Výboru Národnej rady Slovenskej republiky pre financie, rozpočet a menu.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

## Návrh zákon odporučili schváliť

Ústavnoprávny výbor Národnej rady Slovenskej republiky uznesením č. 766 z 19. novembra 2009,

Výbor Národnej rady Slovenskej republiky pre sociálne veci a bývanie uznesením č.295 z 26. novembra 2009,

Výbor Národnej rady Slovenskej republiky pre financie, rozpočet a menu prerokoval návrh dňa 26. novembra 2009, ale neschválil uznesenie, nakoľko návrh nezískal nadpolovičnú väčšinu prítomných členov.

**IV.**

 Výbory Národnej rady Slovenskej republiky, ktoré návrh zákona prerokovali prijali tieto návrhy:

K čl. I

1. V 3. bode § 58 sa za slová „ods. 3“ vkladá čiarka a slová „§ 84 ods. 1 a v § 232 ods. 2 písm. d)“.

V tejto súvislosti sa vypúšťajú 5. a 35. bod.  Vykoná sa prečíslovanie novelizačných bodov a upraví ustanovenie o účinnosti.

Ide o legislatívno-technickú úpravu rovnakého charakteru, ako je uvedená v 6. bode návrhu zákona.

**Ústavnoprávny výbor NR SR**

**Výbor NR SR pre sociálne veci a bývanie**

**Gestorský výbor odporúča schváliť.**

1. V 4. bode v § 82a ods. 1 prvá veta znie: „Poistenec, ktorý sa stal úradníkom alebo iným zamestnancom inštitúcie alebo orgánu Európskej únie 56a) (ďalej len „úradník“), po skončení vykonávania zárobkovej činnosti v Slovenskej republike môže požiadať o prevod svojich dôchodkových práv získaných v dôchodkovom systéme Slovenskej republiky do dôchodkového systému Európskej únie alebo jej inštitúcie (ďalej len „dôchodkový systém Európskej únie“), ak nemá priznaný starobný dôchodok, predčasný starobný dôchodok alebo invalidný dôchodok z dôchodkového systému Slovenskej republiky.“.

Ide o legislatívno – technické úpravy.

**Ústavnoprávny výbor NR SR**

**Výbor NR SR pre sociálne veci a bývanie**

**Gestorský výbor odporúča schváliť.**

1. V 4. bode v § 82a odseky 2 a 3 znejú:

„(2) Ak sa úradník po skončení služby alebo zamestnania v Európskej únii alebo v jej inštitúcii, ktorý bol počas tejto služby alebo zamestnania zúčastnený v dôchodkovom systéme Európskej únie, stane poistencom v dôchodkovom systéme Slovenskej republiky a požiada o prevod dôchodkových práv získaných v dôchodkovom systéme Európskej únie do dôchodkového systému Slovenskej republiky, prevedú sa tieto dôchodkové práva, ktoré sú finančnou sumou určenou ako poistno-matematický ekvivalent v závislosti na získanom období služby alebo zamestnania v Európskej únii alebo v jej inštitúcii, ktoré založili účasť v dôchodkom systéme Európskej únie, a na vymeriavacom základe za toto obdobie.

(3) Prevod dôchodkových práv podľa odseku 1 sa vykoná na základe žiadosti a súhlasu úradníka s prevodom dôchodkových práv podľa odseku 1.“.

Ide o legislatívno – technické úpravy.

**Výbor NR SR pre sociálne veci a bývanie**

**Gestorský výbor odporúča schváliť.**

1. V 4. bode v § 82a sa na konci pripája táto veta:

 „Poznámka pod čiarou k odkazu 56a znie:

„56a) Článok 1 Nariadenia Rady (EHS Euroatom, ESUO) č. 259/1968 z 29. februára 1968, ktorým sa ustanovuje Služobný poriadok a podmienky zamestnávania ostatných zamestnancov Európskych spoločenstiev a osobitné pravidlá, ktoré sa dočasne uplatňujú na úradníkov Komisie (Ú. v. ES L 56,4.3.1968) v platnom znení.“.

Ide o legislatívno – technické úpravy.

**Výbor NR SR pre sociálne veci a bývanie**

**Gestorský výbor odporúča schváliť.**

1. V 8. bode (§ 101) sa za slovo „ods. 3“ vkladajú slová „a v ods. 5“.

V tejto súvislosti sa vypúšťa 10. bod a vykoná prečíslovanie novelizačných bodov.

Ide o legislatívno-technickú úpravu rovnakého charakteru ako je uvedená v 6. bode návrhu zákona.

**Ústavnoprávny výbor NR SR**

**Výbor NR SR pre sociálne veci a bývanie**

**Gestorský výbor odporúča schváliť.**

1. V 9. bode sa za slová „ods. 4“ vkladajú slová „písm. a)“.

Ide o legislatívno – technické úpravy.

**Výbor NR SR pre sociálne veci a bývanie**

**Gestorský výbor odporúča schváliť.**

1. Za 14. bod sa vkladá nový 15. bod, ktorý znie:

 „15. V § 123 ods. 2 písm. a) prvom bode sa slová „najmenej troch“ nahrádzajú slovami „nasledujúcich dvoch“.“.

 Súčasne sa vykoná prečíslovanie bodov 15 až 43.

Súčasťou návrhu rozpočtu Sociálnej poisťovne je aj predpokladaný vývoj príjmov a výdavkov, ktorý predkladala vláde Slovenskej republiky za obdobie najmenej troch rokov. Od 1. januára 2009 sa predpokladaný vývoj príjmov a výdavkov predkladá na obdobie nasledujúcich dvoch rokov. Túto zmenu sa navrhuje premietnuť aj do kompetencií dozornej rady.

**Výbor NR SR pre sociálne veci a bývanie**

**Gestorský výbor odporúča schváliť.**

1. V 17. bode § 138 ods. 1 sa na konci pripájajú slová „vrátane poznámky pod čiarou k odkazu 73“.

Uvedený odkaz stráca opodstatnenosť.

**Ústavnoprávny výbor NR SR**

**Výbor NR SR pre sociálne veci a bývanie**

**Gestorský výbor odporúča schváliť.**

1. V 18. bode § 138 ods. 10 sa na konci pripájajú slová „vrátane poznámok pod čiarou k odkazom 79 a 80“.

Uvedený odkaz stráca opodstatnenosť.

**Ústavnoprávny výbor NR SR**

**Výbor NR SR pre sociálne veci a bývanie**

**Gestorský výbor odporúča schváliť.**

1. .Za 18. bod sa vkladá nový 19. bod, ktorý znie:

„19. V § 138 ods. 18 sa slová „odsekoch 11, 12, 14 a 15“ nahrádzajú slovami „odsekoch 10, 11, 13 a 14“.

Zmena sa navrhuje v nadväznosti na vypustenie odseku 10 v 18. bode návrhu zákona.

**Ústavnoprávny výbor NR SR**

**Výbor NR SR pre sociálne veci a bývanie**

**Gestorský výbor odporúča schváliť.**

1. V 36. bode v § 233 ods. 6 písm. a) sa vypúšťajú slová „(čiastkového základu)“.

Ide o legislatívno – technické úpravy

**Výbor NR SR pre sociálne veci a bývanie**

**Gestorský výbor odporúča schváliť.**

1. Za 38. bod sa vkladá nový 39. a 40. bod, ktoré znejú:

 „39. V § 241a ods. 2 písm. c) sa na konci pripájajú tieto slová: „najneskôr do uplynutia 45 dní odo dňa splnenia tejto povinnosti zamestnávateľom“.

40. V § 241a ods. 2 písm. d) sa slová „do dňa, v ktorom sporiteľ splní oznamovaciu povinnosť“ nahrádzajú slovami „najneskôr do uplynutia 45 dní odo dňa splnenia oznamovacej povinnosti sporiteľa“.“.

Súčasne sa vykoná prečíslovanie novelizačných bodov.

V súčasnej právnej úprave neplatenia penále Sociálnou poisťovňou v prípade oneskoreného postúpenia príspevkov na starobné dôchodkové sporenie absentuje zohľadnenie zákonom ustanoveného časového úseku potrebného na postúpenie príspevkov od splnenia oznamovacej povinnosti, ktorou je postúpenie príspevkov podmienené (predloženia výkazu poistného potrebného na spárovanie platieb alebo prihlášky na dôchodkové poistenie matkou na rodičovskej dovolenke). Časová náročnosť na spracovanie a realizáciu potrebných postupov trvá spravidla najviac 45 dní. Na základe uvedeného sa navrhuje uvedený nedostatok odstrániť.

**Výbor NR SR pre sociálne veci a bývanie**

**Gestorský výbor odporúča schváliť.**

1. Bod 42 sa vypúšťa.

Súčasne sa vykoná prečíslovanie novelizačných bodov.

Ide o legislatívno – technické úpravy.

**Výbor NR SR pre sociálne veci a bývanie**

**Gestorský výbor odporúča schváliť.**

1. V Čl. I v 43. bode sa v úvodnej vete slová „a 293bl“ nahrádzajú slovami „až 293bm“ a za § 293bk sa vkladá nový § 293bl, ktorý znie:

„§ 293bl

(1) Sociálna poisťovňa nepredpíše penále alebo odpustí povinnosť zaplatiť predpísané penále, ktoré sa viaže na dlžné poistné a dlžné príspevky na starobné dôchodkové sporenie podľa osobitného predpisu1) za obdobie pred 1. januárom 2010 zaplatené najneskôr do 30. apríla 2010.

(2) Pôsobnosť podľa odseku 1 patrí vecne príslušnej pobočke, ktorá rozhoduje o uložení penále podľa § 178 ods. 1 písm. a) deviateho bodu.“.

Doterajší § 293bl sa označuje ako § 293bm.

§ 293bl nadobúda účinnosť 1. januára 2010.

Navrhovanou právnou úpravou sa vychádza v ústrety fyzickým osobám a právnickým osobám, ktoré nesplnili povinnosť odvádzať poistné na sociálne poistenie a príspevky na starobné dôchodkové sporenie (ďalej len „poistné a príspevky“) včas a v správnej sume v období pred 1. januárom 2010.

Sociálna poisťovňa od 1. januára 2010, za podmienky, že dlžné poistné a príspevky sú najneskôr ku dňu 30. aprílu 2010 zaplatené, nepredpíše penále, prípadne odpustí už predpísané, ale nezaplatené penále, ktoré by z titulu neskorej platby poistného a príspevkov alebo platby poistného a príspevkov v nesprávnej sume inak muselo byť predpísané a zaplatené.

 Navrhovaná právna úprava má všeobecný charakter, to znamená, že jej účelom je, aby sa vzťahovala na penále viažuce sa na všetky dlžné sumy poistného a príspevkov, ktoré neboli zaplatené od roku 1993, vrátane penále, ktoré malo byť alebo mohlo byť odpustené napr. podľa § 277 ods. 2 a 3, 277a, 293ap a 293bj zákona o sociálnom poistení. Podmienkou na odpustenie penále je zaplatenie všetkých dlžných súm poistného a príspevkov za celé obdobie poistenia pred 1. januárom 2010 bez ohľadu na deň zaplatenia týchto dlžných súm – čo v praxi znamená, že dlžné sumy poistného a príspevkov mohli byť zaplatené aj pred dňom nadobudnutia účinnosti zákona, t. j. pred 1. januárom 2010.

 Z dôvodu, že zákon o sociálnom poistení neupravuje pôsobnosť Sociálnej poisťovne na účely nepredpísania a odpustenia penále, navrhuje sa zveriť ju príslušným pobočkám Sociálnej poisťovne, ktoré inak o penále rozhodujú.

**Výbor NR SR pre sociálne veci a bývanie**

**Gestorský výbor odporúča schváliť.**

1. V 43. bode sa v úvodnej vete slová „a 293bl“ nahrádzajú slovami „až 293bm“, v nadpise nad § 293bk sa vypúšťajú slová „a od 1. januára 2011“ a za § 293bk sa vkladá nový § 293bl, ktorý znie:

„293bl

V období od 1. januára 2010 do 31. decembra 2011 zamestnávateľ platí poistné na úrazové poistenie vo výške 0,8 % z vymeriavacieho základu ustanoveného v § 138 ods. 12, 15 a 16. Ustanovenie § 293ag ods. 1 sa od 1. januára 2010 nepoužije.“.

Doterajší § 293bl sa označuje ako § 293bm.

§ 293bl nadobúda účinnosť 1. januára 2010.

Ide o legislatívno – technické úpravy.

**Výbor NR SR pre sociálne veci a bývanie**

**Gestorský výbor odporúča schváliť.**

1. V 43. bode sa vkladá nadpis novo označeného § 293bm, ktorý znie: „Prechodné ustanovenie k úprave účinnej od 1. januára 2011“.

§ 293bm nadobúda účinnosť 1. januára 2011.

Ide o legislatívno – technické úpravy.

**Výbor NR SR pre sociálne veci a bývanie**

**Gestorský výbor odporúča schváliť.**

K čl. II

1. V 4. bode sa označenie odkazu 13 nahrádza označením odkazu 68a a označenie poznámky pod čiarou k odkazu 13 sa nahrádza označením poznámky pod čiarou k odkazu 68a.

Ide o legislatívno – technické úpravy.

**Výbor NR SR pre sociálne veci a bývanie**

**Gestorský výbor odporúča schváliť.**

K čl. IV

1. V Čl. IV sa slová „odo dňa nadobudnutia účinnosti nariadenia (ES) Európskeho parlamentu a Rady 883/2004 o koordinácii systémov sociálneho zabezpečenia a Nariadenia Európskeho parlamentu a Rady, ktorým sa ustanovuje postup pre vykonávanie nariadenia (ES) č.883/2004 o koordinácii systémov sociálneho zabezpečenia“ nahrádzajú slovami „1. mája 2010“.

V účinnosti návrhu zákona sa navrhuje upraviť účinnosť vo väzbe na stanovenú účinnosť nariadenia o koordinácii systémov sociálneho zabezpečenia.

**Výbor NR SR pre sociálne veci a bývanie**

**Gestorský výbor odporúča schváliť.**

**V.**

  Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 odsek 4 písmeno f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona v znení schválených pozmeňujúcich a doplňujúcich návrhov

**s c h v á l i ť.**

**VI.**

 Gestorský výbor odporúča hlasovať o pozmeňujúcich a doplňujúcich návrhoch 1 až 18 uvedených v štvrtej časti tejto spoločne so stanoviskom **schváliť.**

 Gestorský výbor určil spoločného spravodajcu výborov Róberta Madeja na prerokovanie návrhu zákona v druhom čítaní a treťom čítaní v Národnej rade Slovenskej republiky a

1. informovať Národnú radu Slovenskej republiky o výsledku rokovania výborov a odôvodniť návrh a stanovisko gestorského výboru.
2. predložiť návrhy podľa § 83 ods. 4, § 84 ods. 2 a § 86 zákona č. 350/1996 Z. z.

 Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie č. 313 z 1. decembra 2009.

# Bratislava 1. decembra 2009

# Jozef Halecký v. r.

**predseda výboru**